CELEX: 32005R1087
Language: et
Date: 2005-07-09 00:00:00
Title: Komisjoni määrus (EÜ) nr 1087/2005, 8. juuli 2005, millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga

9.7.2005   
            
            
               ET
            
            
               Euroopa Liidu Teataja
            
            
               L 177/32
            
         KOMISJONI MÄÄRUS (EÜ) nr 1087/2005,
   8. juuli 2005,
   millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) nr 2465/96, (1) eriti selle artikli 11 punkti b,
   ning arvestades järgmist:
   
               (1)
            
            
               Määruse (EÜ) nr 1210/2003 IV lisas on toodud nende endise presidendi Saddam Husseini režiimiga seotud füüsiliste ja juriidiliste isikute, asutuste ja üksuste loetelu, kelle rahalised vahendid ja majandusressursid külmutatakse nimetatud määruse alusel.
            
         
               (2)
            
            
               22. juunil 2005 otsustas ÜRO Julgeolekunõukogu sanktsioonide komitee muuta loetelu, mis hõlmab Saddam Husseini ja muid Iraagi endise režiimi kõrgemaid ametnikke, nende pereliikmeid ja neile või nende nimel või juhtimisel tegutsevatele isikutele kuuluvaid või nende kontrolli all olevaid üksusi, kelle rahalised vahendid ja majandusressursid külmutatakse nimetatud määruse alusel. Seepärast tuleks IV lisa vastavalt muuta.
            
         
               (3)
            
            
               Käesolevas määruses sätestatud meetmete tõhususe tagamiseks peab käesolev määrus viivitamata jõustuma,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1210/2003 IV lisa muudetakse vastavalt käesoleva määruse lisale.
   Artikkel 2
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. juuli 2005
      
         
            Komisjoni nimel
         
         
            välissuhete peadirektor
         
         Eneko LANDÁBURU
      
   
   
      (1)  ELT L 169, 8.7.2003, lk 6. Määrust on viimati muudetud komisjoni määrusega (EÜ) nr 1566/2004 (ELT L 285, 4.9.2004, lk 6).
   
      LISA
      Määruse (EÜ) nr 1210/2003 IV lisa muudetakse järgmiselt:
      Lisatakse järgmine füüsiline isik:
      
         “Muhammad Yunis Ahmad (alias a) Muhammad Yunis Al-Ahmed, b) Muhammad Yunis Ahmed, c) Muhammad Yunis Ahmad Al-Badrani, d) Muhammad Yunis Ahmed Al-Moali). Aadressid: a) Al-Dawar Street, Bludan, Süüria, b) Damascus, Süüria, c) Mosul, Iraak, d) Wadi Al-Hawi, Iraak, e) Dubai, Araabia Ühendemiraadid, f) Al-Hasaka, Süüria. Sünniaeg: 1949. Sünnikoht: Al-Mowall, Mosul, Iraak. Kodakondsus: Iraagi kodanik.”